wickkiey/tamil-wikipedia-chunked huggingface dataset:
# முதியோர் சுகாதாரம்

## முதியோர் எதிர்நோக்கும் பிரச்சினைகள்

நீண்ட ஆயுள் ஒரு வகையில் வரப்பிரசாதமாக அமைந்தாலும் அவ்வாழ்க்கையானது அவர் சுகதேகியாக அநாவசிய அழுத்தங்கள் மற்றும் சமூக பொருளாதார தாக்கங்கள் அற்று வாழும் போது நீண்ட ஆயுள் ஓர் ஆசீர்வாதமாக அமைகின்றது. இவ்வாறான நிலைமை எல்லோருக்கும் கைகூடுவதில்லை. ஏனேனில் 65 வயதிற்குள் இறப்போரை நோக்கும் போது அவர்கள் உயர் இரத்த அழுத்தம், மாரடைப்பு, கொலஸ்டரோல் அதிகரிப்பு போன்ற நோய்களினால் தாக்குண்டு இறப்பவர்களே அதிகமாயுள்ளனர். இத்தகைய கட்டத்தினை தாண்டி 65 வயதிற்கு மேல் வாழ்பவர்கள் இத்தகைய நோய்களின் வேறு தாக்கங்களை எதிர் நோக்குகின்றனர். பாரிசவாதம் இதற்கு நல்ல உதாரணமாகும். மேலும் புற்று நோய் போன்றவையும் ஏனைய நீண்ட நாள் நோய்களான நீரிழிவு, தொய்வு போன்றவற்றாலும் தாக்கமுறுகின்றனர். வைத்தியசாலைகளில் விசேட கிளினிக்குகளில் சிகிச்சை பெற வரும் நோயாளரில் காணப்படும் வயதானேரின் எண்ணிக்கைளை கொண்டே இதனை மதிப்பிடலாம். அத்துடன் உடலின் மூளை நரம்புமண்டலத் தேய்மானங்களால் ஏற்படும் நோய் நிலைகள் (உதாரணம் PARKINSON’S, DEMENTIA) மற்றும் எலும்பு, முட்டு, தேய்மானங்களால் உடல் இயக்கம் குறைவதனால் ஏற்படும் பாதிப்புகள் வயதானோரை தாக்குகின்றன.  
இவற்றினை உற்று நோக்குமிடத்து வயதானோரில் சிலர் திடகாத்திடமானவர்களாக இருப்பினும் பெரும்பாலானோர் பாரிசவாதம், புற்றுநோய், உயர் இரத்த அழுத்தம், நீரிழிவு, உடல் இயக்கக் குறைவினாலும், உடல் தொகுதிகளின் தேய்மானங்களினாலும் ஏற்படும் தாக்கங்களின் பாதிப்பு போன்றவற்றால் அவதியுறுகின்றனர். மேலும் மலம் மற்றும் சிறுநீர் தங்களை அறியாமலே கழிக்கும் நிலை, பெண்களில் கருப்பை கீழிறக்கம் போன்றன, உணவு உட்கொள்ளலில் மந்த நிலை ஆகியவற்றாலும் பாதிப்படைகின்றனர்.
# முதியோர் சுகாதாரம்

## முதியோர் புனர்வாழ்வு

இத்தகையோருக்கு சிகிச்சைகள் மட்டுமல்லாது, தகுந்த கவனிப்பும் புனர்வாழ்வும் அவசியமாகின்றது. அதாவது புனர்வாழ்வு மற்றும் தகுந்த கவனிப்பினை வழங்க இள வயதினர் தேவைப்படுகின்றனர். இவற்றினை வழங்கத்தக்கதாக தகுந்த வசதிகளுடன் கூடிய இடங்கள் அவசியம். இவற்றினை மேற்கொள்ளுவதற்கு வேண்டியதாக பொருளாதாரம் அவசியமாகின்றது. இத்தகையதொரு பொருளாதார நிலையில் எமது முதியோர்கள் உள்ளனரா என்றால் இல்லை என்றே பதில் கிடைக்கும். முதியோர்க்கு தேவையான சிகிச்கைள் வழங்கத்தக்கதான அமைப்புகள் எமது வைத்தியசாலைகளில் உள்ளனவா என்றால் இல்லை என்ற பதிலே விடையாகும். எமது முதியோர் இல்லங்கள் இத்தகைய வசதிகளைக் கொண்டுள்ளனவா என்றால் ஒரு சில இல்லங்களைத் தவிர ஏனையவை இத்தகைய நிலையில் இல்லை என்பதே பதிலாகும்.  
முதியோராகிய தங்கள் பெற்ரோரை கவனிக்க வேண்டியது பிள்ளைகளின் கடமை என்பது உண்மையே. ஆனால் பிள்ளைகளுக்கு அவ்வாறாகக் கவனிப்பதற்கு எந்தளவிற்கு வசதி வாய்ப்பு இன்றைய சூழ்நிலையில் உள்ளது என்பது விவாதத்திற்கு உரியது.  
பிள்ளைகள் எனும் போது அவர்களும் 40 வயதிற்கு மேற்பட்டவராகவே உள்ளனர். அவர்களது தொழிற்துறைகள், அவர்களது பிள்ளைகளின் கல்வி மற்றும் ஏனைய பொறுப்புக்களை நிறைவேற்ற வேண்டிய தேவை போன்றவற்றுடன் தற்போதைய காலகட்டத்தில் உள்ள வாழ்க்கை முறைமையினால் தாங்களே உயர் இரத்த அழுத்தம், கொலஸ்டரோல், நீரிழிவு மற்றும் ஏனைய நோய்களினால் தாக்கமுற்று வைத்தியம் செய்பவர்களாகவும் உள்ளனர். இத்தகையோர் எந்த அளவிற்கு தங்கள் பெற்றௌரை பராமரிக்க, புனர்வாழ்வு அளிக்க முடியும் என்பது ஏற்கனவே கூறியபடி விவாதற்குரியது. மேலும் தற்போது 40 – 50 வயதிற்கு உட்பட்டோர் இன்னும் 15 வருடங்களில் முதியோராய் விடுவர். தங்கள் பெற்றௌர் எதிர்கொள்ளும் பிரச்சினைகளை எதிர்நோக்கவிருப்போரின் எண்ணிக்கை மொத்த சனத்தொகையில் ¼ பங்கினரை எட்டிவிடும்.
# முதியோர் சுகாதாரம்

## தீர்வுகள்

இம் முக்கிய பிரச்சினைக்கு தீர்வு என்ன? மேலைநாடுகளில் முதியோர் மருத்துவம் (GERIATRICS) தனியானதொரு துறையாக அங்கீகரிக்கப்பட்டு அதற்கான நடைமுறைகள் மேற்கொள்ளப்படுகின்றன. வைத்தியசாலைகளில் வேறாக உள்ளக வார்ட்டுக்கள், வெளி நோயாளர் சாய்சாலை பிரிவுகள் ஏற்படுத்தப்பட்டுள்ளன. முதியோர் இல்லங்களில் தகுந்த வசதிகள் உள்ளன.  
எமது நாட்டிலும் முதியோரின் அதிகரிக்கும் வீதத்தினை கருத்தில் கொண்டு முதியோர் கவனிப்பு திட்டமிடப்படல் வேண்டும். தற்போது உயர் பதவிகளை வகித்துஇ திட்டங்கள் இட்டு அமுல் நடாத்தக்கூடிய அதிகாரங்கொண்டோரும் இன்னும் ஓரிரு சகாப்தங்களில் முதியோராகி விடுவர். ஆகையால் தற்போதே திட்டமிடப்படுவது சிறந்தது. வைத்திய சாலைகளில் முதியோர்க்காக கவனிப்பிற்கு தனியாக கட்டமைப்புகள் ஏற்படுத்தப்பட வேண்டியது அவசியமானதாகும். அத்தோடு முதியோராகும் போது தங்கள் பிள்ளைகள் உட்பட ஏனையோர்க்கு பாரமாக இல்லாமல் இருக்கத்தக்கதாக பொருளாதார பலம் கொண்டிருத்தலும் அவசியமானது. அத்தோடு நடுத்தர வயதிலிருந்தே தகுந்த வாழ்க்கை முறைமையைக் கடைப்பிடித்து உணவுப்பழக்கவழக்கங்களில் கவனம், தேகாப்பியாசம், யோகாசனம், நற்சிந்தனைகளுடன் கூடிய வாழ்க்கை, சமூக சேவைகள் போன்றவற்றில் கவனத்தை செலுத்தி நோய் தவிர்த்து வாழுதலும் உகந்த விளைவைத் தரும். மேலும் முதியோர் இல்லங்கள் முதியோரைப் பராமரிக்கும் வசதிகளைக் கொண்டதாக அமைக்கப்படவும் திட்டமிடப்படல் அவசியமானது.  
நாட்டிற்காகவும், குடும்பத்திற்காகவும் உழைத்து உடல் தளர்ந்து முதியோரானோர் தங்கள் வாழ்க்கையின் முதுமைப் பருவத்தில் உடல், உள, சமூக நலனுடன் தங்கள் வாழ்நாளின் இறுதிக்காலத்தைக் கழிக்கத்தக்கதான தகுந்த நடவடிக்கைகளை மேற்கொள்ள இன்றைய நாளில் எமது தலையாய தேவையாகும். எமது வருங்காலத்தை பொறுத்தவரை இவ்விடயம் மிகவும் முக்கியமானது.
# முதியோர் சுகாதாரம்

## இதனையும் வாசிக்க

- முதுமையடைதல்
# ஆண்குறி புற்றுநோய்

**ஆண்குறி புற்றுநோய்** என்பது ஆண்குறியின் திசுக்களில் காணப்படும் ஓர் புற்றுத்திசு வளர்ச்சியாகும். சிசின் மொட்டு அல்லது முன்தோலில் ஏற்படும் செதிள் உயிரணு புற்றுநோய், பத்தில் ஒன்பது முறைக் காணப்படும் மிகவும் பரவலான நோயாகும். ஆண்குறி புற்றுநோய் ஐரோப்பா மற்றும் வட அமெரிக்காவில் மிக அரிதாக, இலக்கத்தில் ஒருவருக்கு,ஏற்படுகிறது.ஐக்கிய அமெரிக்க நாட்டில் ஆண்களிடையே காணப்படும் புற்றுநோய்களில் 0.2% ஆகவும் ஆண்களில் புற்றுநோயால் இறப்பவர்களில் 0.1% ஆகவும் ஆண்குறி புற்றுநோய் உள்ளது. ஆனால் ஆப்பிரிக்கா மற்றும் தென் அமெரிக்காவின் சில பகுதிகளில் ஆண்களின் புற்றுயோயில் 10% வரை இந்நோய் உள்ளது.
# ஆண்குறி புற்றுநோய்

## அறிகுறிகள்

சிவத்தல், எரிச்சல், ஆண்குறியில் புண் அல்லது வீக்கம் . இத்தகைய அறிகுறிகள் உள்ள எவரும் மருத்துவ ஆலோசனை பெறுதல் உடனடித் தேவையாகும்.
# ஆண்குறி புற்றுநோய்

## நோய்குறியியல்

- A. புற்றுநோய்க்கு முன்பான தோலுறுப்புக் கோளாறு
- B. உள்ளிட புற்றுநோய்
- C. ஆண்குறியில் பரவும் புற்றுநோய்
# ஆண்குறி புற்றுநோய்

## நோய்நிலைகள்

பிற புற்றுத்திசு வளர்ச்சிகளைப் போன்றே ஆண்குறி புற்றுநோயும் உடலின் பிற பகுதிகளுக்குப் பரவும். இது பொதுவாக தன்னிடத்தில் துவங்கி உடலின் பிற பகுதிகளுக்குப் பரவும் முதன்மை புற்றுநோய் ஆகும். உடலின் பிறபகுதிகளில் உருவாகி ஆண்குறியைத் தாக்கும் இரண்டாம்நிலை புற்றுநோயல்ல. மருத்துவர்கள் புற்றுநோயின் இடம் மாறலைக் கொண்டு நோய்நிலையை மதிப்பிடுகிறார்கள். நோய்நிலைக்குத் தகுந்தவாறு அவர்களது சிகிச்சை முறையும் முன்னறிதல் முறைகளும் அமைகின்றன. நோய்நிலைகள் பின்வருமாறு வரையறுக்கப்பட்டுள்ளன:
- நோய்நிலை I - புற்றுநோய் ஆண்குறியின் சிசின்மொட்டு அல்லது முன்தோலை மட்டும் தாக்கியுள்ளது.
- நோய்நிலை II - புற்றநோய் ஆண்குறியின் உள்ளேயும் தாக்கியுள்ளது.
- நோய்நிலை III - புற்றுநோய் ஆண்குறியையும் சுற்றியுள்ள நிணநீர்க் கணுக்களையும் தாக்கியுள்ளது.
- நோய்நிலை IV - புற்றுநோய் கவட்டைப் பகுதியையும் மீறி உடலின் பிற பகுதிகளுக்குப் பரவியுள்ளது.
- மீட்கை - சிகிச்சைக்குப்பிறகு மீண்டும் வந்துள்ள புற்றுநோய்.  
நோய் குணமடைதல் கணிப்பு,நோயாளியின் நோய்நிலைப் பொறுத்து ஒவ்வொருவருக்கும் பெரிதும் வேறுபடும். பொதுவாக, எவ்வளவு விரைவாக ஒருவரது நோய் அறியப்படுகிறதோ அந்தளவு நோயிலிருந்து குணமடையும் வாய்ப்பு பெருகும். அனைத்துநிலை ஆண்குறி புற்றுநோய்க்கும் ஐந்து ஆண்டுகள் உயிர்வாழும் எதிர்பார்ப்பு 50% ஆகும்.
# ஆண்குறி புற்றுநோய்

## சூழிடர் காரணிகள்

ஆண்குறி புற்றுநோய் வருவதற்கான காரணம் முழுவதுமாக அறியப்படவில்லை. அமெரிக்க புற்றுநோய் சங்கம் பின்வருவனவற்றை சூழிடர் காரணிகளாகக் கூறுகிறது: மனித கழலை தொற்றுயிரி நோய் (HPV) பரவல், புகைத்தல், குறிமெழுகு(smegma), முன்தோல் சுருக்கம்(phimosis), சிரங்கிற்கு புற ஊதா விளக்குகள் மூலமான சிகிச்சை,வயது மற்றும் எய்ட்சு. மற்ற நோய்க்காரணமாக சுகாதாரக்குறைவு கூறப்படுகிறது. முன்தோலில் வரக்கூடிய ஓர் படையும் (:en:balanitis xerotica obliterans) சூழிடர் காரணியாக தற்போது அறியப்பட்டுள்ளது.
# ஆண்குறி புற்றுநோய்

## சூழிடர் காரணிகள்

#### விருத்த சேதனம்

ஆண் விருத்த சேதனம் இந்தப் புற்றுநோயைத் தடுக்க உதவுவது குறித்து மருத்துவ உரையாடல்கள் தொடர்கின்றன.  
விருத்த சேதனம் செய்யாத ஆணின் ஆயுட்கால சூழிடர் குறித்து ஐக்கிய அமெரிக்காவில் நடத்தப்பட்ட ஓர் ஆய்வில் 600க்கு ஒருவருக்கு ஆண்குறி புற்றுநோய் வரக்கூடியதாக அறியப்பட்டுள்ளது. இருப்பினும் இந்த ஆய்வு விமரிசிக்கப்பட்டுள்ளது. பல ஆய்வுகள் இளம்குழந்தையாக இருக்கும்போதே விருத்தசேதனம் செய்யப்படாத ஆண்களின் சூழிடர் கூடுதலாக உள்ளதாகவும் முன்தோல் உள்ளவருக்கு 3.2 மற்றும் 22 கூடுதல் வாய்ப்பு உள்ளதாகவும் முன்தோல் இல்லாதவர்களுக்கு 0.41 என்றும் காட்டுகின்றன. பல மருத்துவ எழுத்தாளர்களும் இதனை ஆதரிக்கின்றனர். மேலும் சில ஆய்வுகள் விருத்தசேதனம் செய்த ஆண்களுக்கு HPV நுண்ணுயிர் பரவல் வாய்ப்புக் குறைந்துள்ளதாகக் கூறுகின்றன.விருத்த சேதனம் ஆண்குறி புற்றுநோயை தடுக்கவில்லை என்று உறுதிசெய்த ஆய்வினை வாலர்சுடைன் செய்தார். அவ்வாய்வில் சப்பான், நார்வே மற்றும் சுவீடன் போன்ற விருத்த சேதனத்தில் ஈடுபடாத நாடுகளில் ஆண்குறி புற்றுநோய்க்கான வாய்ப்பு அமெரிக்க ஐக்கிய நாடு|அமெரிக்காவில் உள்ளதைப் போலவே ஒரு இலக்கத்தில் ஒன்றாக (100,000 இல் 1) இருப்பதை கண்டறிந்துள்ளார்.
# பைரோன் சிங் செகாவத்

**பைரோன் சிங் செகாவத்** (*Bhairon Singh Shekhawat*, இந்தி: भैरो सिंह शेखावत, அக்டோபர் 23, 1923 – மே 15, 2010) இந்தியாவின் 11வது குடியரசுத் துணை தலைவராக பதவி வகித்தவர். கிருஷ்ண காந்த் மரணத்திற்குப் பின் தேர்தல் மூலம் தேர்ந்தெடுக்கப்பட்டு ஆகஸ்ட் 2002 முதல் சூலை 21, 2007 வரை ஐந்தாண்டுகள் பதவியில் இருந்தார். 2007 ஜனாதிபதி தேர்தலில் பாரதிய ஜனதா கட்சியில் சார்பில் பிரதீபா பாட்டில்க்கு எதிராக போட்டியிட்டு தோல்வியுற்றார். ராஜஸ்தான் மாநில முதலமைச்சராக 1977 முதல் 1980 வரையிலும், 1990 முதல் 1992 வரையிலும், மற்றும் 1993 முதல் 1998 வரையிலும் மூன்று முறை ஆட்சி செய்துள்ளார்.
# நெல்லிக்குளங்கரை பகவதி கோவில்

**நெல்லிக்குளங்கரை பகவதி கோவில்** என்பது தென் இந்தியாவில் கேரள மாநிலத்தில் உள்ள பாலக்காடு மாவட்டத்தில் நெம்மாறை என்ற கிராமத்தில் அமைந்திருக்கும் பகவதி அம்மன் கோவிலாகும். இந்தக் கோவிலில் அமர்ந்து அருள் பாலிக்கும் இறைவி நெல்லிக்குளங்கரை பகவதி ஆவார்.  
ஒவ்வொரு ஆண்டும் மீன மாதம் 20 ஆம் நாள் (மார்ச்-ஏப்ரல்) இக்கோவிலில் நடைபெறும் உற்சவத்தில் நெம்மாறை மற்றும் வல்லங்கி கிராமத்து மக்கள் மிகவும் ஆர்வத்துடன் பங்கேற்கின்றனர். இந்த உற்சவத்தை நெம்மாறை வல்லங்கி வேளை என்று அழைக்கின்றனர்.
# பொன்மலர்பாளையம்

**பொன்மலர்பாளையம்** இது தமிழ்நாட்டில் உள்ள பரமத்தி-வேலூர் தாலுகா, நாமக்கல் மாவட்டத்தில் உள்ள கிராமம். பெரும்பாலும் மக்கள் வேளாண்மையைத் தொழிலாக கொண்டுள்ளனர். மக்கள் தொகை சுமார் 1000 . ஊரின் நடுப்பகுதியில் பகவதி அம்மன் ஆலயம் அமைந்து உள்ளது.  
90௦ ஆம் ஆண்டு இறுதியில் இக்கோவில் புதுபிக்கப்பட்டது. காவிரி ஆற்றின் கரைவெளி பகுதியில் அமைந்து உள்ளதால் கரும்பு, நெல், வாழை மற்றும் வெற்றிலை சாகுபடிக்கு உகந்த நிலம்.  
ஊரின் மேற்குபுறம் கருப்பணசாமி கோவிலும். தெற்கு புறம் வீரபத்திரசாமீ கிழக்கு பக்கம் ஈஸ்வரன் மற்றும் ஐயப்பன் வடக்கில் முனியப்பன் கோவில்கள் அமைந்து உள்ளன. விநாயகர் கோவில் தண்ணீர் துறைக்கு செல்லும் வழியில் உள்ளது. மக்கள் அங்கங்கு விநாயகர் கோவில் அமைத்து உள்ளனர். திராவிட கலாசாரமே மேலோங்கி உள்ளது.  
படிப்பறிவு பெற்ற மக்கள் 40 சதவிகிதம். பஞ்சயத்து துவக்கபள்ளி சுமார் 70 மாணவர்களுடன் நடைபெறுகிறது. கூட்டு குடி நீர் திட்டத்தின் மூலம் வீடுகளுக்கு வசதி செய்யப்பட்டுள்ளது. காங்கிரிட் சாலைகள் அண்ணா மறுமலர்ச்சித் திட்டத்தின் கீழ் போடப்பட்டுள்ளது. பஞ்சாயத்து நிர்வாகத்தின் வருமானம் காவிரி ஆற்றின் மணல் சுரங்கம் மற்றும் சுங்க வரி மூலம் வருகிறது.  
முசிரி சுப்பிரமணிய ஐயர் இங்கு பிறந்தவர். கொடுமுடிக்கு செல்லும் முன் கே. பி. சுந்தராம்பாள் சிறு வயதில் தன் தாயாருடன் இங்கு வாழ்ந்துள்ளார்.
# ஜார்ஜ் பெர்னாண்டஸ்

**ஜார்ஜ் மேத்தியூ பெர்னாண்டசு** (*George Mathew Fernandes*; சூன் 3, 1930 - சனவரி 29, 2019), ஐக்கிய ஜனதா தளம் கட்சியின் தலைவர்களில் ஒருவரும் இந்திய அரசியல்வாதியும் ஆவார்.
# ஜார்ஜ் பெர்னாண்டஸ்

## இந்திய நாடாளுமன்ற மக்களவை உறுப்பினர்

ஜார்ஜ் பெர்னாண்டஸ், 1967 ஆம் ஆண்டில் இந்திய நாடாளுமன்றத்துக்கு நடைபெற்ற நான்காவது மக்களவைத் தேர்தலில் முதன் முறையாகத் தேர்வானார். அதன் பிறகு, 1977, 1980, 1989, 1991, 1996, 1998, 1999, 2004 ஆம் ஆண்டுகளில் நடந்த தேர்தல்களிலும் வென்று மொத்தம் ஒன்பது முறை இந்திய நாடாளுமன்ற மக்களவை உறுப்பினராகப் பணியாற்றி உள்ளார்.
# ஜார்ஜ் பெர்னாண்டஸ்

## இந்திய நாடாளுமன்ற மாநிலங்களவை உறுப்பினர்

- 2009 ஆம் ஆண்டிலிருந்து பீகார் மாநிலத்திலிருந்து மாநிலங்களவை உறுப்பினராகத் தேர்வு செய்யப்பட்டு பணியாற்றியுள்ளார்.
# ஜார்ஜ் பெர்னாண்டஸ்

## அமைச்சர் பணி

- 1977 ஆம் ஆண்டில் மார்ச் முதல் சூலை வரை இந்தியத் தகவல் தொடர்புத் துறை அமைச்சராகப் பணியாற்றியுள்ளார்.
- 1977 முதல் 1979 வரை இந்தியத் தொழில்துறை அமைச்சராகப் பணியாற்றியுள்ளார்.
- 1989 முதல் 1990 வரை இந்தியத் தொடர்வண்டித்துறை அமைச்சராகப் பணியாற்றியுள்ளார்.
- 1990 ஆம் ஆண்டு மார்ச் முதல் மே வரை இந்தியக் காஷ்மீர் மாநில விவகாரங்களுக்கான அமைச்சராக கூடுதல் பொறுப்பு வகித்துள்ளார்.
- 1998 முதல் 1999 ஆம் ஆண்டு வரை இந்தியப் பாதுகாப்பு அமைச்சராகப் பணியாற்றியுள்ளார்.
- 1999 ஆம் ஆண்டு அக்டோபர் 13 முதல் 2001 ஆம் ஆண்டு மார்ச் 11 ஆம் தேதி வரை இந்தியப் பாதுகாப்பு அமைச்சராகப் பணியாற்றியுள்ளார்.
- 2001 ஆம் ஆண்டு அக்டோபர் 15 முதல் 2004 ஆம் ஆண்டு மே மாதம் வரை இந்தியப் பாதுகாப்பு அமைச்சராகப் பணியாற்றியுள்ளார்.
# ஜார்ஜ் பெர்னாண்டஸ்

## மறைவு

ஜார்ஜ் பெர்னாண்டசு ஆல்சைமர் நோயால் பாதிக்கப்பட்டு சில ஆண்டுகளாகப் படுக்கையில் இருந்தார். 2019 சனவரி 29 அன்று தில்லியில் தனது 88-வது அகவையில் காலமானார்.
# ராஜா எங்க ராஜா

***ராஜா எங்க ராஜா*** (*Raja Enga Raja*) (1995) ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். ரி. விஜயசிங்கத்தின் இயக்கத்தில் வெளிவந்த இத்திரைப்படத்தில் கவுண்டமணி, ரம்யா கிருஷ்ணன், செந்தில் மற்றும் பலர் நடித்துள்ளனர். கங்கை அமரன், மணிமுடி ஆகியோரின் பாடல்களுக்கு இளையராஜா இசையமைத்திருந்தார்.
# மோதி விளையாடு

***மோதி விளையாடு***, 2009 ஆம் ஆண்டு வெளியான தமிழ்த் திரைப்படம். சரணின் இயக்கத்தில் வெளியான இத்திரைப்படத்தில் வினய், காஜல் அகர்வால் மற்றும் பலர் நடித்துள்ளனர். ஹரி-லெஸ்லி இசையமைத்துள்ளார். பாடல்களை வைரமுத்து இயற்றியுள்ளார்.
# மோதி விளையாடு

## பாடல்கள்

ஏப்ரல் 28 அன்று பாடல்கள் வெளியான இப்படம் ஹரிஹரன் - லெஸ்ஸி இருவரும் இணைந்து இசையமைத்த திரைப்படமாகும்.  
| பாடல் | பாடகர்(கள்) | நீளம் (நி:வி) |  |
| --- | --- | --- | --- |
| *மோதி விளையாடு* | தேவா, ஹரிஹரன் | 4:37 |  |
| *லட்சம் வார்த்தைகள்* | ரஞ்சனி | 3:08 |  |
| *ஒற்றை வார்த்தை* | சான் | 3:26 |  |
| *வேலைக்காரி* | ஹரிஹரன், லெஸ்ஸி & அச்சு | 3:44 |  |
| *சிக்கி முக்கி* | சுர்முகி, லெஸ்ஸி | 4:28 |  |
| *பாதி காதல்* | சுனிதா சாரதி, பாம்பே ஜெயஸ்ரீ | 3:44 | } |
# பேசும் படம் (திரைப்படம்)

***பேசும் படம்*** 1987 ஆம் ஆண்டு வெளிவந்த திரைப்படமாகும். சிங்கீதம் சீனிவாசராவ் இயக்கத்தில் வெளிவந்த இத்திரைப்படத்தில் கமல்ஹாசன், அமலா மற்றும் பலர் நடித்திருந்தனர். இத்திரைப்படம் எவ்வித உரையாடலும் இல்லாமல் எடுக்கப்பட்ட படமாகும்.  
இத்திரைப்படம் 1987ல் *புஸ்பக விமானா* என்ற பெயரில் கன்னடத்தில் வெளியானதாகும். வெளிவந்தபோது நல்ல வரவேற்பையும், நல்ல வசூலையும் இப்படம் பெற்றது. பெங்களூருவில் இத்திரைப்படம் 35 வாரங்கள் ஓடியது.
# பேசும் படம் (திரைப்படம்)

## நடிகர்கள்

- கமல்ஹாசன் - வேலையில்லா இளைஞன்
- அமலா - மாயாஜாலம் செய்பவர் மகள்
- கே. எஸ். ரமேஷ் - மாயாஜாலம் செய்பவர்
- ஃபரீடா ஜலால் - மாயாஜாலம் செய்பவரின் மனைவி
- தின்னு ஆனந்த் - கொலைகாரன்
- பி. எல். நாராயணா - பிச்சைக்காரன்
- சமீர் கக்கர் - பணக்காரன்
- ரம்யா - பணக்காரனின் மனைவி
- பிரதாப் போத்தன் - பணக்கார மனைவியின் கள்ளக் காதலன்
- லோக்நாத் - விடுதி உரிமையாளர்
- மன்தீப் ராய்
- வசந்த் காமத்
- எக்னீஷ்
# பேசும் படம் (திரைப்படம்)

## அங்கீகாரம் மற்றும் விருதுகள்

- தேசிய திரைப்பட விருதுகள்
- சிறந்த பொழுதுபோக்குக்கான இந்திய தேசிய திரைப்பட விருது (1988) - சிருங்கார் நாகராஜ், சிங்கீதம் ஸ்ரீனிவாசராவ்
- தென்னிந்திய பிலிம்பேர் விருதுகள்
- சிறந்த திரைப்படத்திற்கான பிலிம்பேர் விருது (கன்னடம்) - சிருங்கார் நாகராஜ், சிங்கீதம் ஸ்ரீனிவாசராவ்
- சிறந்த நடிகருக்கான பிலிம்பேர் விருது (கன்னடம்) - கமல்ஹாசன்
- இத்திரைப்படம் 1988 கேன்ஸ் திரைப்பட விழாவிலும், இந்திய சர்வதேச திரைப்பட விழாவிலும் திரையிடப்பட்டது.
# பாலமுனை

<templatestyles src="Module:Infobox/styles.css"></templatestyles>
**பாலமுனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அட்டாளைச்சேனை பிரதேச செயலாளர் பிரிவில் அமைந்துள்ளது. இது அம்பாறைக்குக் கிழக்கே சுமார் 30 கிலோமீட்டர் தூரத்தில் அமைந்துள்ளது. இது ஒரு கடற்கரைக் கிராமம் ஆகும். இது ஒரு முனை பிரதேசமாக இருப்பதால் இதற்கு பாலமுனை என்று பெயர் வந்தது.
# ஜயதேவன் முறை

கிரிக்கெட் விளையாட்டில் ஒரு நாள் போட்டி, இருபதுக்கு இருபது போட்டிகளில் மழையாலோ அல்லது வேறு ஏதேனும் காரணத்தாலோ போட்டி தடைபட்டிருந்தால், இரண்டாவதாக விளையாடும் அணியின் இலக்கு ஓட்டங்களைக் கணக்கிடுவதற்குப் பயன்படும் ஒரு முறையே **ஜயதேவன் முறை** அல்லது *வி. ஜே. டி. முறை* எனப்படும். (இம்முறையின் தத்துவம் *கரண்ட் சயன்ஸ்* என்ற பனுவலில் வெளிவந்துள்ளது) கேரளாவைச் சேர்ந்த **வி. ஜெயதேவன்** என்ற பொறியியலாளரால் இம்முறை உருவாக்கப்பட்டது. நடைமுறையில் இருந்து வரும் **டக்வர்த்-லூவி** (டி. எல்.) **முறை**க்கு மாற்றாக இந்திய கிரிக்கெட் கூட்டமைப்பு (ஐ. சி. எல்.) போட்டிகளில் ஜயதேவன் முறை பயன்படுத்தப்பட்டது. வி.ஜே.டி.முறை, டி.எல்.முறை இவ்விரண்டுமே சிறந்த கணித முறைகளைப் பயன்படுத்தி உருவாக்கப்பட்டவை.
# எதிர்ப்பு உரிமை

**எதிர்ப்பு உரிமை** அல்லது **எதிர்க்கும் உரிமை** ( to resistance) என்பது மனித உரிமைகளில் ஒன்று. மக்கள் குழு நிலையில் சுதந்திரமான ஓர் அரசியல் சமூகமாக வாழத்தொடங்கிய காலம் தொட்டே இவ்வுரிமை முக்கியத்துவம் பெற்று வந்துள்ளது. இந்த உரிமையைச் சிலர் தம் சொந்தக் கருத்தியல் சார்புக்கு ஏற்ப புரிந்துகொண்டும் உள்ளனர்.  
ஜான் லாக் (John Locke) என்னும் சமூக மெய்யியலார் "கொடுங்கோன்மையை எதிர்ப்பதற்கான அறநெறி உரிமை மக்களுக்கு உண்டு" என்று கூறினார்.
# எதிர்ப்பு உரிமை

## வரையறை

"அரசில் வாழும் குடிமக்களுக்குத் தம் ஆட்சியின் சட்டங்களுக்கும் ஆணைகளுக்கும் கீழ்ப்படியாமல் அதனை எதிர்த்து, எதிர்ப்பிற்குரிய சட்டங்களையும் ஆணைகளையும் கைவிடுமாறு செய்வதற்கு உரிமையுண்டு என்னும் கொள்கையே *எதிர்க்கும் உரிமை* எனப்படும்."
எதிர்க்கும் உரிமையை இன்னும் விளக்கிச் சொல்வதாயிருந்தால், அது தனி ஆட்களுக்கும் சமூகக் குழுக்களுக்கும் பொருந்தும் எனலாம். அநீதியான, அடக்குமுறையாகத் திணிக்கப்படுகின்ற கொள்கைகளையும் அவற்றிலிருந்து பிறக்கும் செயல்பாடுகளையும் விமர்சிக்கவும், அவற்றில் அடங்கியுள்ள ஆதிக்கக் கூறுகளை இனங்கண்டு அவற்றை ஒழித்திடக் கோரி, போராட்டத்தில் ஈடுபடவும் குடிமக்களுக்கு உரிமை உண்டு.
# எதிர்ப்பு உரிமை

## நேரடி எதிர்ப்பும் மறைமுக எதிர்ப்பும்

எதிர்ப்பு இரு வகைகளில் அமையலாம். ஒன்று நேரடி எதிர்ப்பு; மற்றது மறைமுக எதிர்ப்பு. கருத்து வெளியீட்டிற்கான அல்லது எதிர்ப்பை வெளிக்காட்டுவதற்கான வாய்ப்பும் சுதந்திரமும் நிலவுகின்ற ஒரு மக்களாட்சி சூழலிலேயே நேரடி எதிர்ப்புக்கான சாத்தியக்கூறு அதிகம். மேலாதிக்கம் சர்வாதிகாரப் போக்கில் அமைந்திருந்தால் அல்லது மிகத் தீவிரமாக இருந்தால், அச்சூழலில் நேரடி எதிர்ப்பைவிட மறைமுக எதிர்ப்பே பயனளிப்பதாக அமையும்.  
மறைமுக எதிர்ப்புக்கு எடுத்துக்காட்டாக, ஆதிக்க வகுப்பினர் எதிர்பார்ப்பதையும் சொல்பவற்றையும் செய்யாது விடல், மறைந்திருத்தல், தம் செயல்பாடுகளை மறைத்தல், ஒத்துழைப்பு நல்காமல் கால தாமதப்படுத்தல் முதலியவற்றைக் குறிப்பிடலாம். ஆதிக்க வகுப்பினரின் கருத்தியல் படிப்படியாக சக்தியிழப்பதற்கு மறைமுக எதிர்ப்பு துணையாகும்.  
நேரடி எதிர்ப்பு என்பது வேலை நிறுத்தம், ஊர்வலங்கள் மற்றும் அணிவகுப்புகள் நடத்தல், மேடைப் பேச்சு மற்றும் தகவல் ஊடகங்கள் வழியாக மாற்றுக் கருத்து வெளியிடுதல் போன்ற பல விதங்களில் நிகழலாம்.  
ஆங்கிலேயரின் குடியேற்ற ஆதிக்கத்திலிருந்து இந்தியா விடுதலையடைந்தது நேரடி எதிர்ப்பின் வழியாகவும், மறைமுக எதிர்ப்பின் வழியாகவும் நிகழ்ந்தது எனலாம்.
# எதிர்ப்பு உரிமை

## இலக்கிய மரபில் எதிர்ப்பு உரிமை

அடக்குமுறையால் ஆண்ட ஆதிக்க வகுப்புக்கு எதிராகக் குரல் எழுப்பும் பண்பு இலக்கியத்திற்கு உண்டு. சமுதாய விமர்சனம் இல்லாத இலக்கியமே இல்லை எனலாம். சில இலக்கியப் படைப்புகள் சமுதாயப் போக்கை அடிமை மனநிலையோடு ஆதரித்தன, ஆதரித்தும் வருகின்றன என்பது உண்மையே. செவ்விலக்கியங்கள் இவ்வாறு செயல்பட்டன என்றொரு கருத்து உண்டு. ஆனால் எல்லாச் செவ்விலக்கியங்களும் அப்படித்தான் என்று கூறவும் இயலாது.
# ஊரடங்கு

**ஊரடங்கு** (*curfew*) என்பது அசாதாரண பதட்டம் நிறைந்த சூழ்நிலைகளில் அரசு, காவல்துறையினர் நிலைமையினை கட்டுப்படுத்தும் நோக்கில் அமுல்படுத்தும் சட்ட வரையறைக்குட்பட்ட உத்தரவாகும். பொது மக்கள் வீட்டை விட்டு வெளியே வர அனுமதி இல்லை. பொது இடங்களில் மூன்று அல்லது அதற்கும் மேற்பட்டவர்கள் ஒன்றாக கூட கூடாது. கலகம், கிளர்ச்சி அல்லது கலவரம் செய்வதைத் தூண்டும் நோக்கில் கூடுவதை தடுக்க இந்த சட்டம் பயன்படுத்தப்படுகிறது.
# ஊரடங்கு

## வரலாறு

பிரெஞ்சு மொழியில் "'couvre-feu'" என்பது "நெருப்பை மூடுவது" என்று பொருள். அனைத்து விளக்குகளையும், மெழுகுதிரிகளையும் அணைக்கும் நேரத்தை இது குறிக்கப் பயன்பட்டது. இச்சொல் பின்னர் *curfeu* என்ற சொல்லாக நடுக்கால ஆங்கிலத்திலும், பின்னர் 'curfew" என்ற சொல்லாக ஆங்கிலத்திலும் அறிமுகப்படுத்தப்பட்டது.
# ஊரடங்கு

## ஊரடங்கு உத்தரவு பிறப்பிக்கப்படும் சந்தர்ப்பங்கள்

இன, சாதிக் கலவரங்கள், வன்முறை, சட்ட எதிர்ப்பு, நோய் பரவல், முன்பாதுகாப்பு போன்றவை நிகழும் போது, இந்த உத்தரவு பிறப்பிக்கப்படும்.
# ஊரடங்கு

## சட்ட அதிகாரம்

இந்தியாவில், மாவட்ட குற்றவியல் நடுவர் நீதிபதிக்கு, இந்திய தண்டனைச் சட்டம், 1973, சட்டப் பிரிவு 144இன், கீழ் ஊரடங்கு உத்தரவு பிறப்பிக்க அதிகாரம் வழங்கப்பட்டுள்ளது.
# ஊரடங்கு

## உலக ஊரடங்கு உத்தரவு பதிவுகள்

1. பரமக்குடியில் செப்டம்பர் 11, 2012 அன்று ஊரடங்கு உத்தரவு போடப்பட்டது.
1. தருமபுரியில் சூலை 5, 2013 அன்று ஊரடங்கு உத்தரவு போடப்பட்டது.
# ஊரடங்கு

## இதனையும் காண்க

- சட்டவிரோதமாகக் கூடுதல்
# உமரு யராதுவா

**உமரு முசா யராதுவா** (*Umaru Musa Yar'Adua*, 16 ஆகஸ்ட் 1951 – 5 மே 2010), நைஜீரியாவின் 13வது அரசுத்தலைவராக 2007 முதல் 2010 வரை இருந்தவர். இவர் 1999 முதல் 2007 வரை கட்சினா மாநிலத்தின் ஆளுநராகவும் பணியாற்றினார். இவர் 2007 ஏப்ரல் 21 இல் இடம்பெற்ற சர்ச்சைக்குரிய பொதுத்தேர்தலில் வெற்றி பெற்றதாக அறிவிக்கப்பட்டு, 2007 மே 29 அன்று அரசுத்தலைவரானார். இவர் ஆளும் “மக்களின் மக்களாட்சிக் கட்சியின்” உறுப்பினர் ஆவார்.  
அரசுத்தலைவர் யராதுவா சுகவீனம் காரணமாக 2009 நவம்பர் 23 இல் நாட்டி விட்டு வெளியேறி சவுதி அரேபியாவில் மருத்துவ மனையொன்றில் சிகிச்சை பெற்றார். அன்றில் இருந்து அவர் பொதுவாழ்வில் தோன்றவில்லை. அத்துடன் அவரது வெளியேற்றம் அரசுத்தலைவர் பதவிக்குப் பெரும் வெற்றிடத்தை ஏற்படுத்தியது. 2010 பெப்ரவரி 9 இல் யராதுவா திரும்பி வரும் வரையில், உதவி சனாதிபதி குட்லக் ஜொனத்தன் பதில் அரசுத்தலைவராக நியமிக்கப்பட்டார்.  
2010 பெப்ரவரி 24 இல் யராதுவா நாடு திரும்பினார். ஆனாலும் அவரது உடல்நிலை குறித்து எதுவும் தெரிவிக்கப்படவில்லை. 2010 மே 5 இல் யராதுவா இரவு 09:00 மணிக்கு இறந்து விட்டதாக அதிகாரபூர்வமாக அறிவிக்கப்பட்டது.
# இணையப் பகுப்பாய்வு

**இணையப் பகுப்பாய்வு** என்பது இணையப் பயன்பாடுகளைப் புரிந்து கொள்வதற்கும், சிறப்பாகப் பயன்படுத்தும் நோக்கங்களுக்கான அளவீடு, சேகரிப்பு, பகுப்பு மற்றும் இணையத் தரவின் அறிக்கையாகும்.  
இணையப் பகுப்பாய்வை வலைத்தளப் போக்குவரத்தை அளக்கும் ஒரு கருவியாக மட்டுமல்லாமல் தொழில் ஆராய்ச்சி மற்றும் சந்தை ஆராய்ச்சிக்கான ஒரு கருவியாகவும் பயன்படுத்தலாம். இணையப் பகுப்பாய்வு பயன்பாடுகளானது மரபுடைய அச்சு விளம்பரப் பிரச்சாரங்களை அளப்பதற்கும் நிறுவனங்களுக்கு உதவுகிறது. ஒரு புதிய விளம்பரப் பிரச்சாரம் அறிமுகமான பிறகு ஒரு வலைத்தளத்திற்கு போக்குவரத்து எவ்வாறு மாறுபடுகிறது என்பதை மதிப்பிடுவதற்கும் இது உதவுகிறது. பார்வையாளர்களின் எண்ணிக்கை, பக்கப் பார்வைகள், வலைத்தளத்தின் செல்வாக்கு அளவீடு மற்றும் பலவற்றைக் கொண்டு இணையப் பகுப்பாய்வு தரவை வழங்குகிறது, இவை சந்தை ஆராய்ச்சிக்கு உதவுகிறது.  
இணையப் பகுப்பாய்வில் *ஆஃப்-சைட்* மற்றும் *ஆன்-சைட்* இணையப் பகுப்பாய்வு ஆகிய இரண்டு வகைகள் உள்ளன.  
ஆஃப்-சைட் இணையப் பகுப்பாய்வானது, வலைத்தளத்தை நீங்கள் சொந்தமாகக் கொண்டிருக்கிறீர்களா அல்லது பராமரிக்கிறீர்களா என்பது பற்றிய வலைத்தள அளவீடு மற்றும் பகுப்பைக் குறிப்பிடுகிறது. வலைத்தளத்தின் *சாத்தியம் உள்ள* பார்வையாளர்கள் (வாய்ப்பு), குரல்களின் பங்கு (பார்வை) மற்றும் சலசலப்பு (கருத்துக்கள்) ஆகியவற்றின் அளவீடை இது உள்ளடக்கியுள்ளது, இணையம் முழுவதும் இது நடைபெறுகிறது.  
ஆன்-சைட் இணையப் பகுப்பாய்வானது, ஒரு முறை *உங்களது வலைத்தளத்தில்* பார்வையாளர்களின் பயணத்தை அளவிடுகிறது. அதன் இயக்கிகள் மற்றும் மாற்றங்களை இது உள்ளடக்கியுள்ளது; எடுத்துக்காட்டாக மக்களை வாங்குவதற்கு ஊக்கமளிக்கும் முகப்புப் பக்கங்கள். ஆன்-சைட் இணையப் பகுப்பாய்வானது, வணிகரீதியான சூழமைவில் உங்களது வலைத்தளத்தின் செயல்திறனை அளவிடுகிறது. செயல்திறனுக்கான அடிப்படை செயல்திறன் மாணிகளுக்கு எதிராக இதன் தரவு ஒப்பிடப்படுகிறது. மேலும் வலைத்தளத்தை மேம்படுத்த உதவுகிறது அல்லது சந்தையிடும் விளம்பரப் பிரச்சாரத்தில் பார்வையாளர்களின் பதிலை மேம்படுத்த உதவுகிறது.  
வரலாற்றில் இணையப் பகுப்பாய்வானது ஆன்-சைட் வருகையாளர் அளவீடு என குறிப்பிடப்பட்டுள்ளது. எனினும் வணிகர்கள் இதன் இரண்டு வகை அளவுகளையும் கொண்ட கருவிகளைத் தயாரித்ததன் காரணமாக அண்மைக் காலங்களில் இச்சொல் மங்கிவிட்டது.  
இக்கட்டுரை ஆன்-சைட் இணையப் பகுபாய்வை தொடர்புபடுத்தியே உள்ளது.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

ஆன்-சைட் இணையப் பகுப்பாய்வு மென்பொருள் மற்றும் சேவைகளை பல மாறுபட்ட வணிகர்கள் வழங்குகின்றனர். தரவை சேகரிப்பதற்கு தொழில் நுட்பவியல் சார்ந்த இரண்டு அணுகுமுறைகள் உள்ளன. இதன் முதல் வகை, *லாக்ஃபைல் பகுப்பாகும்*, இணைய சர்வர் பதிவு செய்து வைத்திருக்கும் அதன் அனைத்து பரிவர்த்தனைகளையும் லாக்ஃபைல்களில் இது வாசிக்கிறது. இரண்டாவது வகை, *பக்கக் குறிப்பிடுதல்* ஆகும். வலை உலவியின் மூலமாக பக்கம் அளிக்கப்படும் போது மூன்றாம்-நிலை சர்வரை உணர்த்துவதற்கு ஒவ்வொரு பக்கத்திலும் ஜாவா ஸ்கிரிப் பயன்படுத்தப்படுகிறது. இணைய போக்குவரத்து அறிக்கைகளை வழங்குவதற்கு இந்த இரண்டுமே தரவை சேகரிக்க வேலை செய்கிறது.  
கூடுதலாக தரவைப் பெருக்குவதற்கு பிற தரவு மூலங்களும் சேர்க்கப்படுகின்றன. எடுத்துக்காட்டாக மின்னஞ்சல் பதில் விகிதங்கள், நேரடி மின்னஞ்சல் விளம்பரத் தரவு, விற்பனைகள் மற்றும் முன்னணித் தகவல், சொடுக்கு வெப்ப முகப்பு போன்ற பயனர் செயல்திறன் அல்லது தேவையான பிற வழக்கமான மெட்ரிக்குகள் ஆகியன ஆகும்.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### இணையச் சேவையக லாக்ஃபைல் பகுப்பு

இணையச் சேவையகங்கள் அதன் லாக்ஃபைலில் பரிவரித்தனைகளில் சிலவற்றைப் பதிவு செய்யும். வலைத்தளத்தின் செல்வாக்கில் தரவை வழங்குவதற்கு நிரல் மூலமாக லாக்ஃபைல்கள் வாசிக்கப்படும் என்பது விரைவில் அறியப்படும். ஆகையால் இணைய லாக் பகுப்பு மென்பொருள் உருவாகிறது.  
1990களின் முற்பகுதியில் இணைய சேவையகங்களுக்கு அனுப்பப்பட்ட கிளையண்ட் கோரிக்கைகளை (அல்லது *அடிகளை*) எண்ணுவதையே வலையத்தள புள்ளிவிவரங்கள் முதன்மையான பணியாகக் கொண்டிருந்தன. ஒவ்வொரு வலைத்தளமும் பெரும்பாலும் ஒரு ஒற்றை HTML கோப்பைக் கொண்டிருக்கும் வரை துவக்கத்தில் இது ஒரு நியாயமான முறையாக இருந்தது. எனினும் HTML அறிமுகப்படுத்தப்பட்டவுடன் மேலும் வலைத்தளங்கள் பல்வகையான HTML கோப்புகளை உருவாக்கின. அதனால் இதன் எண்ணிக்கையின் பயன் மிகவும் குறைந்து போனது. 1994 ஆம் ஆண்டு IPRO மூலமாக முதல் உண்மையான வணிகரீதியான லாக் பகுப்பாய்வி வெளியிடப்பட்டது.  
இணைய சேவையகங்களில் மனித நடவடிக்கைகளின் எண்ணிக்கையை மிகத் துல்லியமாக அளவிடுவதற்கு 1990களின் மத்தியில் அளவிடும் இரண்டு அலகுகள் அறிமுகப்படுத்தப்பட்டன. அவை *பக்கப் பார்வைகள்* மற்றும் *வருகைகள்* (அல்லது *பருவங்கள்* ) ஆகும். கிராஃபிக்கிற்கு எதிராக ஒரு பக்கத்திற்கான இணைய சேவையகத்திற்கு உருவாக்கப்பட்ட கோரிக்கையாக *பக்கப் பார்வை* வரையறுக்கப்பட்டுள்ளது. மேலும் *வருகை* என்பது தனித்துவமாக அடையாளம் காணப்படும் கிளையண்டில் இருந்து கோரிக்கைகளின் வரிசையை வரையறுப்பதாக உள்ளது. இது ஒரு குறிப்பிட்ட எண்ணிக்கையுடைய நடவடிக்கையின்மைக்குப் பிறகு காலாவதியாகிறது. வழக்கமாக 30 நிமிடங்களில் காலாவதியாகிறது. பக்கப் பார்வைகள் மற்றும் வருகைகளானது இன்னும் பொதுவாகக் காட்டப்படும் மெட்ரிக்குகளாக உள்ளன. ஆனால் அவை தற்போது நவீனமற்ற அளவீடுகளாகக் கருதப்படுகின்றன.  
1990களின் பிற்பகுதியில் மிகப்பெரிய நிறுவனங்கள், ISPகளுக்கான வலைப்பதிவுகள் மற்றும் ஆற்றல் வாய்ந்த குறித்தொதுக்கப்பட்ட IP முகவரிகள் ஆகியவற்றுடன் இணைந்து தேடுதல் பொறி சிலந்திகள் மற்றும் ரோபாட்டுகளின் வெளிபாடு போன்றவை வலைத்தளத்தில் தனித்துவமான வருகையாளர்களைக் அடையாளங்காணுவதை மிகவும் கடினமாக்கியது. நினைவிகள் மூலமாக வருகைகளைக் கண்டறிவது மூலமாகவும், அறியப்பட்ட சிலந்திகளில் இருந்து கோரிக்கைகளை நிராகரிப்பதன் மூலமாகவும் லாக் பகுப்பாய்விகள் பதிலளித்தன.  
வலைப் பதுக்கங்களின் விரிவுபடுத்தப்பட்ட பயன்பாடானது, லாக்ஃபைல் பகுப்பிற்கு பிரச்சினைகளை வழங்கியது. ஒரு நபர் ஒரு பக்கத்தை மீண்டும் சென்று பார்த்தால், இரண்டாவது கோரிக்கையானது பெரும்பாலும் உலவியின் பதுக்ககத்தில் இருந்து தருவிக்கப்படும். அதனால் இணைய சேவையகம் மூலமாக பெறப்படும் எந்தக் கோரிக்கையும் இதில் இருக்காது. அந்த நபர் அணுகிய வலைத்தளத்தின் வழி இழக்கப்பட்டு விட்டது என இதற்குப் பொருளாகும். இணைய சேவையகத்தை கட்டமைப்பதன் மூலமாக பதுக்ககத்தை சரிசெய்ய முடியும். ஆனால் இது வலைத்தளத்தை பார்வையிடுபவரின் வேகத்தைக் குறைக்கலாம்.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### பக்கக் குறியிடுதல்

பதுக்ககத்தின் இருப்பில் லாக்ஃபைல் பகுப்பின் துல்லியம் பற்றிய கவலைகள், வெளியே கொடுக்கப்பட்ட சேவையாக இணையப் பகுப்பாய்வை செயல்படுத்த முடியும் தன்மை போன்றவை, இரண்டாவது தரவு சேகரிப்பு வகையான பக்கக் குறியிடுதல் அல்லது 'வலைத் தவறுகளுக்கு' வழிவகுக்கிறது.  
1990களின் மத்தியில் வலை எண்ணிக்கைகள் பொதுவாகக் காணப்பட்டன. எவ்வளவு முறை இது கோரிக்கையிடப்பட்டுள்ளது என்பதைக் காட்டும் இதன் வடிவங்கள் வலைப்பக்கத்தில் சேர்க்கப்பட்டிருந்தன. இதன் மூலம் அப்பக்கத்திற்கு எத்தனை வருகைகள் இருந்தன என்பதை மதிப்பிட முடியும். 1990களின் பிற்பகுதியில் பக்கம் அல்லது வருகையாளர் பற்றிய குறிப்பிட்ட தகவல் கொண்ட கோரிக்கையைக் கடந்து செல்வதற்கு, ஜாவா ஸ்க்ரிப்டை பயன்படுத்துவதன் மூலமாக தெளிவான ஒன்றைக் காட்டிலும் பார்வைக்குத் தெரியாத சிறிய உருவத்தை உள்ளடக்கி இக்கருத்து தோற்றுவிக்கப்பட்டது. இணையப் பகுப்பாய்வு நிறுவனம் மூலமாக தொலைதூரத்தில் இருந்து இத்தகவலை இயக்க முடியும். மேலும் விரிவான புள்ளிவிவரங்களை உருவாக்கமுடியும்.  
இணையப் பகுப்பாய்வு சேவையானது பயனருக்கு நினைவியை ஒதுக்கித் தரும் செயல்பாட்டையும் கையால்கிறது. இதன் மூலம் அவர்களது வருகை மற்றும் பின் வரும் வருகைகளை தனித்தனியாக அடையாளம் காணமுடியும். வலைத்தளங்களுக்கு இடையில் நினைவியின் ஒப்புதல் விகிதங்கள் குறிப்பிட்ட அளவில் மாறுபடுகின்றன. இதனால் சேகரிக்கப்பட்ட, அறிக்கையிடப்பட்ட தரவின் தரம் பாதிப்படையலாம்.  
மூன்றாம்-நிலை தரவு சேகரிப்பு சேவையகத்தைப் பயன்படுத்தி வலைத்தள தரவை சேகரிப்பதற்கும் (அல்லது ஒரு இன்-ஹவுஸ் தரவு சேகரிப்பு சேவையகத்தில் கூட) சேகரிப்பு சேவையகத்தின் IP முகவரியை வரையறுப்பதற்கும் பயனர் கணினி மூலமாக கூடுதல் DNS தேடுதல்கள் தேவைப்படுகிறது. சில நேரங்களில் DNS தேடுதல்களை வெற்றிகரமாகவோ அல்லது தோல்வியுடனோ முழுமையாக முடிப்பதற்கு தாமதப்படுத்துவது தரவு சேகரிக்கப்படாமல் இருப்பதற்கு வழிவகுக்கும்.  
அஜாக்ஸ்-சார்ந்த தீர்வுகளின் பிரபலத்தன்மை அதிகரித்திருப்பதுடன், பார்வைக்குத் தெரியாத உருவப்படத்தை பயன்படுத்துவதற்கு ஒரு மாற்று வழியாகவும் இது உள்ளது. இதில் அளிக்கப்பட்ட பக்கத்தில் இருந்து சேவையகத்திற்கு திரும்புவதையும் மேம்படுத்துகிறது. இந்த சூழ்நிலையில், வலை உலவியில் ஒரு பக்கம் அளிக்கப்பட்டிருக்கும் போது அஜாக்ஸ் குறியீட்டின் ஒரு பகுதி சேவையகத்திற்கு திரும்ப அழைக்கப்படும். மேலும் கிளையண்டைப் பற்றிய தகவலையும் அளிக்கும். அவை இணையப் பகுப்பாய்வு நிறுவனத்தின் மூலமாக திரட்டப்படும். XmlHttpRequest பொருள்களுடன் தொடர்பு கொண்டுள்ள சேவையகங்களில் உலவி கட்டுப்பாடுகள் மூலமாக பழுதுபார்க்கும் வழிகளில் இதுவும் ஒன்றாகும்.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### லாக்ஃபைல் பகுப்பும், பக்கக் குறியிடுதலும்

லாக்ஃபைல் பகுப்பு மற்றும் பக்கக் குறியிடுதல் இரண்டுமே இணையப் பகுப்பாய்வை செயல்படுத்துவற்காக நிறுவனங்களுக்கு உடனடியாய் கிடைக்கின்றன. சில நிகழ்வுகளில் ஒரே இணையப் பகுப்பாய்வு நிறுவனம் இரண்டு அணுகுமுறைகளையும் அளிக்கும். அந்நிறுவனம் பின்னர் எந்த முறையைத் தேர்வு செய்யும் என்ற வினா எழுகிறது. ஒவ்வொரு அணுகுமுறையிலும் நன்மைகளும் குறைபாடுகளும் உள்ளன.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### லாக்ஃபைல் பகுப்பும், பக்கக் குறியிடுதலும்

#### லாக்ஃபைல் பகுப்பின் நன்மைகள்

பக்கக் குறியிடுதலின் மேல் லாக்ஃபைல் பகுப்பின் முக்கிய நன்மைகள் பின்வருமாறு:
- இணைய சேவையகம் வழக்கமாக ஏற்கனவே லாக்ஃபைல்களை வழங்கியிருக்கும். அதனால் ஏற்கனவே அதில் தரவு இருக்கும். பக்கக் குறியிடுதல் மூலமாக தரவை சேகரிப்பதற்கு வலைத்தளத்தில் மாறுதல் செய்ய வேண்டியுள்ளது.
- தரவானது நிறுவனத்தின் சொந்த சேவையகங்களில் இருக்கும். மேலும் இது உரிமையாளருக்குரிய வடிவத்தைக் காட்டிலும் தரமானதாக இருக்கும். இதனால் நிறுவனம் பின்னர் நிரல்களை மாற்றியமைப்பதற்கும், பல்வேறு மாறுபட்ட நிரல்களை பயன்படுத்துவதற்கும், ஒரு புதிய நிரலில் இருந்து வரலாற்றுத் தரவை ஆய்வதற்கும் இது எளிதாக அமைகிறது. பக்கக் குறியிடுதல் தீர்வுகளானது வணிகர் லாக்-இன்னில் ஈடுபடுத்தப்படுகிறது.
- தேடுதல் பொறி சிலந்திகளில் இருந்து வருகைகளின் தகவலை லாக்ஃபைல்கள் கொண்டிருக்கும். எனினும் இவை மனித நடவடிக்கையின் பகுதியாக கண்டிப்பாக அறிக்கையிடக் கூடாது, இவை தேடுதல் பொறி உகப்புப் பாடுக்கு பயனுள்ள தகவலாக இருக்கிறது.
- லாக்ஃபைல்களுக்கு எந்த கூடுதலான DNS தேடுதல்களும் தேவையில்லை. ஆகையால் பக்கச் சுமை வேகங்களை மெதுவாக்கும் எந்த வெளிப்புற சேவையக அழைப்புகளும் இருக்காது அல்லது எண்ணிக்கையிடப்படாத பக்க பார்வைகளை முடிவாகக் கொண்டிருக்கும்.
- இணைய சேவையகம் அது செய்யும் ஒவ்வொரு பரிவர்த்தனையையும் நம்பத்தகுந்த வகையில் பதிவு செய்யும். பக்கக் குறியிடுதலால் அனைத்து பரிவர்த்தனைகளையும் பதிவு செய்ய முடிவதில்லை. அதன் காரணங்கள் பின்வருமாறு:
- பக்கக் குறியிடுதலானது பார்வையாளர்கள் உலவிகளின் ஒன்றிணைந்து செயல்பாடுகளை சார்ந்திருக்கிறது, ஒரு குறிப்பிட்ட விகிதசமங்களில் இவை செயல்படாமல் போகலாம் (எடுத்துக்காட்டாக, ஜாவா ஸ்கிரிப்ட் செயலிழந்து விட்டால் அல்லது ஒரு ஹோஸ்டுகளின் கோப்பு ஒரு குறிப்பிட்ட சேவையகங்களுக்கு கோரிக்கைகளை தடைசெய்வது).
- கூடுதல் பக்கக் குறியிடுதல்களின் தாக்கதிற்கு இடையில் அல்லது கவனக்குறைவால் குறிச்சொல்கள் பக்கங்களில் இருந்து விடுபட்டிருக்கலாம்.
- அனைத்து பக்கங்களிலும் குறிச்சொல்களை சேர்ப்பதென்பது சாத்தியம் ஆகாது. PDFகள் அல்லது பயன்பாடு-உருவாக்கிய ஆற்றல்மிகு பக்கங்கள் போன்ற நிலையான உள்ளடக்கங்கள் இடம்பெற்றுள்ள எடுத்துக்காட்டுகளில் குறிச்சொற்களை சேர்ப்பது விருப்பத்தேர்வாய் இல்லாத பயன்பாட்டில் மறு-பொறியியலிடப்படுகிறது.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### லாக்ஃபைல் பகுப்பும், பக்கக் குறியிடுதலும்

#### பக்கக் குறியிடுதலின் நன்மைகள்

லாக்ஃபைல் பகுப்பின் மேல் பக்கக் குறியிடுதலின் முக்கிய நன்மைகள் பின்வருமாறு.  
- சேவையகத்தில் இருந்து கோரிக்கையிடப்படாமல் துவக்கப் பக்கத்திலேயே எண்ணிக்கையிடுதல் செயல்படத் தொடங்குகிறது. ஒரு பக்கம் பதுக்ககமாக்கப்பட்டால் அப்பக்கம் சேவையகத்தின் மூலமாக எண்ணிக்கையிடப்படாது. பதுக்ககம் செய்யப்பட்ட பக்கங்களானது அனைத்து பக்கப் பார்வைகளில் மூன்றில் ஒரு பங்கைக் கணக்கிடுகிறது. பதுக்ககப் பக்கங்களைக் எண்ணிக்கையிடாமல் பல வலைத்தள் மெட்ரிக்குகளை பலமாகக் கணக்கிடுகிறது. சேவையகம்-சார்ந்த லாக் பகுப்புகளானது வலைத்தளங்களில் மனித நடவடிக்கைகளின் பகுப்பிற்கு ஏற்றதாகக் கருதப்படவில்லை என்பது இதற்கு காரணமாகும்.
- பக்கத்தில் தரவானது ஆக்கக்கூறு ("குறிச்சொல்") வழியாக ஒன்றாக்கப்படுகிறது, வழக்கமாக ஜாவா ஸ்கிரிப்டால் எழுதப்படுகிறது, ஜாவா இதில் பயன்படுத்தப்பட்டாலும், அதிகமாக ஃப்ளாஷ் பயன்படுத்தப்படுகிறது.
- குறிச்சொல்லில் கூடுதல் தகவலை சேர்ப்பது என்பது எளிதான ஒன்றாகும். இவை பின்னர் தொலைதூர சேவையகத்தின் மூலமாக சேகரிக்கப்படுகிறது. எடுத்துக்காட்டாக வருகையாளர்கள் திரை அளவுகள் பற்றிய தகவல் அல்லது அவர்கள் வாங்கியப் பொருள்களின் விலை போன்றவற்றை இவ்வழியில் சேர்க்கலாம். லாக்ஃபைல் பகுப்புடன் தகவல்கள் வழக்கமாக இணைய சேவையகங்கள் மூலமாக சேகரிக்கப்படுவதில்லை.திருத்தப்பட்ட URL மூலமாக மட்டுமே பதிவு செய்யப்படுகின்றன.
- ஃப்ளாஷ் திரைப்படங்களில் செயலெதிர்ச்செயல்கள், பகுதி வடிவ நிறைவு மற்றும் ஆன்கிளிக், ஆன்மவுஸ்ஓவர், ஆன்போகஸ், ஆன்ப்ளர் மற்றும் பல கணினி சொடுக்கி நிகழ்வுகள் போன்ற இணைய சேவையகங்களின் கோரிக்கைக்கு ஈடுபடுத்தப்படாத நிகழ்வுகளைப் பற்றி பக்கக் குறியிடுதல் அறிக்கையிடுகின்றன.
- பக்கக் குறியிடுதல் சேவையானது வருகையாளர்களுக்கு நினைவிகளை ஒதுக்கித் தரும் செயல்பாட்டைக் கையாளுகிறது. இதைச் செய்வதற்கு லாக்ஃபைல் பகுப்புடன் சேவையகம் கட்டமைக்கப்பட்டிருக்க வேண்டும்.
- அணுகுவதற்கு சொந்த இணைய சேவையகங்கள் இல்லாத நிறுவனங்களுக்கு இந்த பக்கக் குறியிடுதல் கிடைக்கின்றன.
- அண்மை காலத்தில் பக்கக் குறியிடுதலானது இணையப் பகுப்பாய்வில் தரமான ஒன்றாக விளங்குகிறது .
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### லாக்ஃபைல் பகுப்பும், பக்கக் குறியிடுதலும்

#### பொருளியல் காரணிகள்

லாக்ஃபைல் பகுப்பு என்பது பெரும்பாலும் எப்போதும் இன்-ஹவுஸில் செயல்படுத்தப்படுகிறது. பக்கக் குறியிடுதலையும் இன்-ஹவுஸில் செயல்படுத்தலாம். ஆனால் இது பெரும்பாலும் மூன்றாம்-தர சேவையாகவே வழங்கப்படுகிறது. இந்த இரண்டு உருமாதிரிகளுக்கும் இடையேயான பொருளாதார மாறுபாடு என்பது எதை வாங்குவது என முடிவுசெய்யும் நிறுவனத்தின் பரிசீலனையிலும் உள்ளது.  
- குறிப்பாக லாக்ஃபைல் பகுப்பு என்பது ஒரு பகுதி மென்பொருள் வாங்குதலில் ஈடுபடுத்தப்படுகிறது; எனினும் சில வணிகர்கள், கூடுதல் தகவல் செயல்பாட்டிற்கு கூடுதல் விலையுடன் அதிகபட்ச வருடாந்திர பக்கப் பார்வைகளையும் அறிமுகப்படுத்தியுள்ளனர். வணிகரீதியான அளிப்புகளுக்கு கூடுதலாக, பல்வேறு திறந்த-மூலக லாக்ஃபைல் பகுப்பு கருவிகள் இலவசமாகக் கிடைக்கின்றன.
- லாக்ஃபைல் பகுப்பிற்காக உங்களது சொந்தத் தரவை சேமித்து ஆவணப்படுத்த வேண்டும். இவை பெரும்பாலும் மிகவும் விரைவாக பெரிதாக வளர்கின்றன. எனினும் இதைச் செய்வதற்கான வன்பொருளின் விலை குறைவாகும். இதன் IT துறைக்கான மேல்நிலை எண்ணத்தக்கதாகவே உள்ளது. எடுத்துக்காட்டாக உங்களது தரவுத்தளத்தை வட்டிடத்திற்கும் மேலாக நீங்கள் உபயோகித்தால் பழைய பதிவுகளை அழித்து அதன் மேல் தரவு பதிவாகத் தொடங்கலாம்.
- லாக்ஃபைல் பகுப்பிற்காக மேம்பாடுகள் மற்றும் பாதுகாப்பு பேட்சுகளைக் கொண்ட மென்பொருளை நீங்கள் பராமரிக்க வேண்டியிருக்கிறது.
- கடினமான பக்கக் குறியிதல்களின் வணிகர்கள் அளவைப் பொறுத்து மாதாந்திரக் கட்டணம் விதிக்கலாம், உதாரணமாக ஒவ்வொரு மாதமும் சேகரிக்கப்படும் பக்கப் பார்வைகளின் எண்ணிக்கை.  
நிறுவனத்தில் இருக்கும் தொழில்நுட்ப நுண்திறமையின் எண்ணிக்கையை சார்ந்து இதன் தீர்வை மலிவாக செயல்படுத்தலாம். வலைத்தளங்களின் செயல்பாடுகளின் எண்ணிக்கையை வணிகர் தேர்ந்தெடுத்தால், தகவலின் ஆழம் மற்றும் வகை தேடப்படும். மேலும் ஏராளமான தனிப்பட்ட வலைத்தளங்களின் புள்ளியியல் விவரங்களும் தேவைப்படுகின்றன.  
வணிகர் தீர்வுகள் அல்லது தரவு சேகரிப்பு முறை செயல்படுத்திக் கொண்டிருப்பதைப் பொருட்படுத்தாது. இணைய வருகையாளர் பகுப்பின் விலை மற்றும் பொருள் விளக்கம் போன்றவை கண்டிப்பாக உள்ளடக்கியிருக்கும். ஆகையால் வளர்ந்து கொண்டிருக்கும் அடிப்படைத் தரவின் விலையானது நடவடிக்கை எடுக்கத் தகுந்த தகவலைக் கொண்டிருக்கும். மூன்றாம் தர ஆலோசகர்களின் பயன்பாட்டில் இருந்து இது இருக்கலாம். ஒரு அனுபவமிக்க இணைய ஆய்வாளரை பணியமர்த்துதல் அல்லது தகுதியுடைய இன்-ஹவுஸ் நபருக்கு பயிற்சியளித்தல் போன்றவற்றில் இருந்து இருக்கலாம். விலை-ஆதாய பகுப்பு பின்னர் செயல்படுத்தப்படலாம். எடுத்துக்காட்டாக இணைய வருகையாளர் தரவை ஆய்வு செய்வதன் மூலமாக எந்த வருமான உயர்வு அல்லது விலை சேமிப்புகள் பெறப்பட்டிருக்கும்?
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### வீரிய முறைகள்

லாக்ஃபைல்கள் மற்றும் பக்கக் குறியிடுதல் இரண்டில் மூலமாகவும் தரவைச் சேகரிக்கும் நிரல்களை இப்போது சில நிறுவனங்கள் தயாரித்து வருகின்றன. வீரிய முறையைப் பயன்படுத்துவதன் மூலம் அவர்கள் சொந்தமாகக் கொண்டிருக்கும் எந்த முறைகளைக் காட்டிலும் மிகவும் துல்லியமான புள்ளிவிவரங்களை வழங்குவதற்கு அவர்கள் முயற்சித்துக் கொண்டிருக்கின்றனர். ரஃபஸ் எவிஸ் மூலமாக 1998 ஆம் ஆண்டு முதல் வீரியத் தீர்வு வழங்கப்பட்டது. பின்னர் வீரிய முறைகளில் மிகவும் துல்லியத் தன்மையை நிறுவனம் சார்ந்து உருவாக்கும் பொருட்டு உற்பத்தியை பெருக்கிவிட்டார் .
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### வருகையாளர்கள் இடவிவரம்

IP ஜியோலொக்கேசனுடன், வருகையாளர்களின் இடவிவரங்களைக் கண்டுபிடிப்பது சாத்தியமாகும். IP ஜியோலொக்கேசன் தரவுத்தளம் அல்லது API ஐப் பயன்படுத்தி வருகையாளர்களின் நாட்டு நிலை அல்லது பிராந்தியம் மற்றும் நகரத்தைக் கண்டுபிடிக்கலாம்.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### சொடுக்குப் பகுப்பாய்வு

சொடுக்குப் பகுப்பாய்வு என்பது இணையப் பகுப்பாய்வின் ஒரு பிரத்யேக முறையாகும். இது சொடுக்குகளுக்கு (முனை-மற்றும்-சொடுக்கு) பிரத்யேக கவனத்தை அளிக்கிறது. கூகுள் பகுப்பாய்வைப் பொறுத்தவரை "ஒரு 'சொடுக்கானது' ஒரு பக்கத்தில் இருந்து ஹைப்பர்லிங் மூலம் மற்றொரு வலைத்தளத்திற்கு பயனர் செல்லும் ஒரு தனிப்பட்ட நிகழ்வைக் குறிப்பிடுகிறது". சொடுக்குப் பகுப்பாய்வு பற்றிப் பேசும் போது இந்த விளக்கம் மிகவும் துல்லியமாக இருக்கும்.  
வழக்கமாக சொடுக்கு பகுப்பாய்வானது ஆன்-சைட் பகுப்பாய்வையே மையப்படுத்துகிறது. ஒரு வலைத்தளத்தின் பதிப்பாசிரியர் சொடுக்குப் பகுப்பாய்வைப் பயன்படுத்தி ஒரு குறிப்பிட்ட வலைத்தளத்தில் ஒருவரின் செயல்பாட்டை வரையறுக்க முடியும். வலைத்தளத்தில் பயனர்கள் எங்கெல்லாம் சொடுக்குகிறார்கள் என்பதைப் பொறுத்து இது அமையும்.  
மேலும் சொடுக்கு பகுப்பாய்வானது நிகழ்நேரம் அல்லது "உண்மையற்ற"-நேரங்களில் நடக்கலாம். தகவல் முயற்சிக்கப்பட்டிருப்பதை சார்ந்து இது அமையும். குறிப்பாக மிகவும்-போக்குவரத்து நிறைந்த செய்தி ஊடக வலைத்தளங்களின் முன்-பக்க செய்தி ஆசிரியர்கள் அவர்களது உள்ளடக்கங்களை திருத்தியமைப்பதற்கு நிகழ்-நேரத்தில் அவர்களது பக்கங்களை கண்காணிக்க வேண்டும். செய்தி ஆசிரியர்கள், வடிவமைப்பாளர்கள் அல்லது பிற வகை பங்குதாரர்கள் போன்றோர் எழுத்தாளர்கள், வடிவமைப்பு மூலகங்கள் அல்லது விளம்பரங்கள் மற்றும் பலவற்றின் செயல்பாட்டை மதிப்பிடு செய்து உதவுவதற்காக பரவலான நேரங்களில் செயல்படுத்தப்பட்டுள்ள சொடுக்குகளை ஆய்வு செய்வர்.  
குறைந்தது இரண்டு வழிகளில் தரவு பற்றிய சொடுக்குகள் ஒன்றாக்கப்படுகின்றன. இதன் சிறப்பாக ஒரு சொடுக்கு என்பது அது நிகழும் போது "நினைவில் கொள்ளப்படுகிறது". மேலும் இம்முறைக்கு சில செயல்பாடுகள் தேவைப்படுகின்றன. இவை ஒரு நிகழ்வு நிகழும் போது அதற்குப் பொருத்தமான தகவலை எடுத்துக் கொடுக்கிறது. மாறாக ஒரு சொடுக்கின் விளைவாக ஒரு பக்கப் பார்வை நிகழ்ந்தது என அனுமானம் கொள்ளலாம். ஆகையால் லாக்கானது ஒரு சொடுக்கை உருவகப்படுத்தி பக்கப் பார்வைக்கு வழிவகுக்கிறது.
# இணையப் பகுப்பாய்வு

## ஆன்-சைட் இணையப் பகுப்பாய்வு தொழில்நுட்பங்கள்

### மற்ற முறைகள்

தரவை சேகரிக்கும் மற்ற முறைகளும் சிலசமயங்களில் பயன்படுத்தப்படுகின்றன. பொட்டல முகர்வானது இணைய சேவையகம் மற்றும் வெளியுலகிற்கு இடையில் கடந்து செல்லும் நெட்வொர்க் போக்குவரத்தில் இருந்து முகர்வதன் மூலமாக தரவை சேகரிக்கிறது. வலைப் பக்கங்கள் அல்லது இணைய சேவையகங்களில் எந்த மாறுதல்களையும் பொட்டலம் முகர்வு ஏற்படுத்துவதில்லை. இணைய சேவக மென்பொருளினுள் இணையப் பகுப்பாய்வை தொகையிடுவதும் இதில் சாத்தியமாகும். பிற முறைகளைக் காட்டிலும் இந்த இரண்டு முறைகளும் மிகச்சிறந்த நிகழ்-நேரத் தரவை வழங்குவதற்கு பயன்படுத்தப்படுகின்றன.
# இணையப் பகுப்பாய்வு

## அடிப்படை வரையறைகள்
- **சொடுக்கு** - "ஒரு பக்கத்தில் இருந்து ஹைபர்லிங் மூலமாய் மற்றொன்றிற்கு செல்லும் பயனரின் ஒரு தனிப்பட்ட நிகழ்வைக் குறிப்பிடுகிறது"  
பக்கக் குறியிடுதல் தீர்வுகளின் பெரும்பாலான வணிகர்கள் குறைந்தது முதல்-நிலை நினைவிகளைப் பயன்படுத்தும் விருப்பத்தேர்வை வழங்குவதற்கு தற்போது நகர்ந்துள்ளனர் (கிளையண்டின் சப்டொமைனில் இருந்து நினைவிகள் ஒதுக்கப்படுகின்றன).  
மற்றொரு சிக்கல் என்பத் நினைவி நீக்கமாகும். தனிப்பட்ட வருகையாளர்களை அடையாளம் காணுவதற்கு இணைய பகுப்பாய்வியானது நினைவிகளை சார்ந்திருக்கும் போது, தனிப்பட்ட வருகையாளர் ID ஐ வைத்திருப்பதற்கு நிலையான நினைவியை புள்ளி விவரங்கள் சார்ந்திருக்கின்றன. பயனர்கள் நினைவிகளை அழிக்கும் போது, அவர்கள் வழக்கமாக முதல் மற்றும் மூன்றாம் தர நினைவிகள் இரண்டையுமே அழிக்கின்றனர். வலைத்தளத்தின் செயலெதிர்ச்செயல்களுக்கு இடையில் இது நடந்தால், அதன் அடுத்த செயலெதிர்செயல் முனையில் முதல்-முறையான வருகையாளராக பயனர் இருப்பார். ஒரேநிலை மற்றும் தனிப்பட்ட வருகையாளர் அடையாளம், நிலைமாற்றங்கள், சோடுக்கு-ஓட்டப் பகுப்பாய்வு மற்றும் பிற மெட்ரிக்குகள் ஆகியவை இல்லாமல் தனிப்பட்ட வருகையாளரின் செயல்பாடுகளை சார்ந்திருந்தால் அவை துல்லியமானதாக இருக்காது.  
பயனர்களுக்கு எப்போதுமே IP முகவரிகள் வெவ்வேறாக இருக்காது என்பதால் நினைவிகள் பயன்படுத்தப்படுகின்றன. மேலும் இவை மிகப்பெரிய குழுக்கள் அல்லது ப்ராக்ஸிகள் மூலமாக பங்குகொள்ளப்படுகின்றன. தனிப்பட்ட முறையில் அடையாளம் காணப்படும் பயனரின் பிற முறைகளானது தொழில்நுட்ப முறையில் சவாலிடுகிறது, மேலும் பார்வையாளர்களைக் கண்காணிப்பதை எல்லையிடுகிறது அல்லது உறுதியற்றதாக கருதப்படுகிறது. நினைவிகளானது தேர்ந்தெடுக்கப்பட்ட விருப்பத் தேர்வாகும், ஏனெனில் அவை ஸ்பைவேராக அறியப்படும் தொழில்நுட்பங்களைப் பயன்படுத்தாமல் குறைவான வழக்கமான வகுக்கும் எண்ணை அடைகிறது.
# இணையப் பகுப்பாய்வு

## அடிப்படை வரையறைகள்

### தனிப்பட்ட இறங்கல் பக்கங்களும், விளம்பரப் பிரச்சாரங்களைப் பற்றிச் செல்லும் குறிப்புதவிகளும்

வெளிப்புற வலைத்தளங்களுடன் விளம்பர உறவுகள் வழியாக உருவாக்கப்பட்ட நடவடிக்கைகளின் எண்ணிக்கையைப் பின்பற்றிச்செல்லும் இந்த குறிப்புதவி அறிக்கைகள் தனிப்பட்ட இறங்கல் பக்கங்களில் பயன்படுத்துவதைக் காட்டிலும் குறைவான துல்லியத்தன்மை கொண்ட இணையப் பகுப்பாய்வு தொகுப்புகளுடன் கிடைக்கின்றன.
# இணையப் பகுப்பாய்வு

## பாதுகாப்பு பகுப்பாய்வு (அளவிடல்) முறைகள்

மேலே குறிப்பிடப்பட்டுள்ள அனைத்து முறைகளும் (மாதிரிமுறை போன்ற சில முறைகள் இங்கு குறிப்பிடப்படவில்லை) கையாள்வதற்கு (வீக்கம் மற்றும் சரிவு இரண்டுமே) ஊறுபடத்தக்கவையாக இருப்பது முக்கியப் பிரச்சனையாக உள்ளது. இந்த முறைகள் (பாதுகாப்புடைய ஏதாவது நியாயமான உருமாதிரி) நுட்பற்றதாகவும், பாதுகாப்பில்லாததாகவும் இருக்கிறது என்பது இதற்கு அர்த்தமாகும். இப்பிரச்சினைகள் ஏராளமான ஆவணங்களில் அறிவுறுத்தப்பட்டுள்ளன.  
, ஆனால் இன்று வரை பொறியியல் சமுதாயத்தின் ஆர்மில்லாத தன்மை, அல்லது பெரிய வலைத்தளங்களின் உரிமையாளர்களுக்கு தற்போதைய நிலையை அளித்து நிதியைப் பெருக்கிக் கொள்ள எண்ணுவதாலும் இந்த ஆவணங்களில் அறிவுறுத்தப்பட்டுள்ள தீர்வுகள் கோட்பாடு முறையிலே உள்ளன. மேலும் விவரங்களுக்கு, முற்கூரிய ஆவணங்களை கலந்து ஆலோசிக்கவும்.
# இணையப் பகுப்பாய்வு

## நூல்விவரத் தொகுப்பு

- அரிக்கன், அகின் (2008) மல்டிசேனல் மார்கெட்டிங். மெட்ரிக்ஸ் அண்ட் மெத்தட்ஸ் ஃபார் ஆன் அண்ட் ஆஃப்லைன் சக்சஸ். சைபக்ஸ்.
- பிராட்லே என் (2007) மார்கெட்டிங் ரிசர்ச். டூல்ஸ் அண்ட் டெக்னிக்ஸ். ஆக்ஸ்போர்டு பல்கலைக்கழக பிரஸ், ஆக்ஸ்போர்டு.
- பர்பி, ஜாசன் அண்ட் அட்கின்சன், ஷேன் (2007) ஆக்சனபில் வெப் அனலிக்ஸ்: யூசிங் டேட்டா டூ மேக் ஸ்மார்ட் பிசினஸ் டிசிசன்ஸ்.
- கிலிஃப்டன், பிரைன் (2008) அட்வான்சுடு மெட்ரிக்ஸ் வித் கூகுள் அனலிட்டிக்ஸ். (பேப்பர்பேக்.)
- டேவிஸ், ஜே. (2006) ‘மார்க்கெட்டிங் மெட்ரிக்ஸ்: ஹவ் டூ கிரியேட் அக்கவுண்டபில் மார்க்கெட்டிங் பிளான்ஸ் தட் ரியலி ஒர்க்’ ஜான் வில்லே & சன்ஸ் (ஆசியா).
- ஃபாரிஸ், பீ., பெண்டல், என்.டீ., பெஃபியர், பீ.ஈ. ரெயிப்ஸ்டெயின், டீ.ஜே. (2009) கீ மார்க்கெட்டிங் மெட்ரிக்ஸ் த 50+ மெட்ரிக்ஸ் எவ்ரி மேனேஜர் நீட்ஸ் டு நோ, பிரென்டிஸ் ஹால், லண்டன்.
- லென்ஸ்கோல்ட், ஜே. (2003) ‘மார்க்கெட்டிங் ROI: ஹவ் டூ பிளான், மெசர் அண்ட் ஆப்டிமைஸ் ஸ்ட்ரேட்டஜீஸ் ஃபார் பிராஃபிட்’ லண்டன்: மெக்ரே ஹில் கான்டெம்ப்ரரி
- கவுசிக், அவினாஷ் (2007) வெப் அனலிட்டிக்ஸ்: ஆன் ஹவர் எ டே, சைபெக்ஸ், வில்லே.
- மோர்டென்சென், டென்னிஸ் ஆர். (2009) யாகூ
! வெப் அனலிட்டிக்ஸ். சைபெக்ஸ்.
- பீட்டர்சன் எரிக் டீ (2004) வெப் அனலிட்டிக்ஸ் டெமிஸ்டிபைடு: எ மார்கெட்டர்'ஸ் கைடு டூ அண்டர்ஸ்டாண்டிங் ஹவ் யுவர் வெப் சைட் அபெக்ட்ஸ் யுவர் பிசினஸ். செயிலோ குரூப் மீடியா
- பீட்டர்சன் எரிக் டீ (2005) வெப் சைட் மெசர்மென்ட் ஹேக்ஸ். ஓ'ரெய்லி வலைப்புத்தகம்.
- பிலாசா, பீ (2009) மானிட்டரிங் வெப் டிராஃபிக் சோர்ஸ் எஃபெக்டிவ்னெஸ் வித் கூகுள் அனலிட்டிக்ஸ்: ஆன் எக்ஸ்பிரிமென்ட் வித் டைம் சீரியஸ். *அஸ்லிப் புரொசீடிங்ஸ்* , 61(5): 474–482.
- ஸ்ரீனிவாசன் , ஜே .(2001) ஈ காமர்ஸ் மெட்ரிக்ஸ், மாடல்ஸ் அண்ட் எக்சாம்பில்ஸ், லண்டன்: பிரெண்டிஸ் ஹால்.
- ஸ்டெர்னே, ஜே. (2002) வெப் மேட்ரிக்ஸ், புரூவன் மெத்தட்ஸ் ஃபார் மெசரிங் வெப் சைட் சக்சஸ், லண்டன்: ஜான் வெய்லே & சன்ஸ்.
- துல்லிஸ், டாம் & ஆல்பெர்ட், பில் (2008) மெசரிங் த யூசர் எக்ஸ்பீரியன்ஸ். கலெக்ட்டிங், அனலைசிங் அண்ட் பிரெசெண்டிங் யூசபிலிட்டி மெட்ரிக்ஸ். மார்கன் காஃப்ம்ன், எல்சேவியர், பர்லிங்டன் MA.
# இணையப் பகுப்பாய்வு

## புறஇணைப்புகள்

de:Web Analytics
en:Web analytics
ru:Веб-аналитика
# திசையன் வரைகலை

**திசையன் வரைகலை** அல்லது **வெக்டர் கிராபிக்ஸ்** (திசையன் வரைகலை) என்பது கணினி வரைகலைகளில் பிம்பங்களைக் குறிப்பதற்காக கணித சமன்பாடுகளை அடிப்படையாகக் கொண்டிருக்கும் புள்ளிகள், வரிகள், வளைவுகள் மற்றும் வடிவங்கள் அல்லது பல்கோணம் போன்ற வடிவியல்சார்ந்த முதன்மைப் பயன்பாடாகும்.  
திசையன் வரைகலை வடிவம் ராஸ்டெர் வரைகலைகளுக்கு முழுமையாக்கவல்லது, இது பிக்சல்களின் வரிசையாக இருந்து பிம்பங்களின் ஒரு பிரதிநிதியாக இருக்கிறது, அது புகைப்படத்துக்குரிய பிம்பங்களுக்குப் பயன்படுத்தப்படுகிறது. திசையன் கருவிகள் மற்றும் வடிவங்களில் எப்போது வேலைசெய்வது சிறந்த முறை என்பதற்கான எடுத்துக்காட்டுகள் இருக்கின்றன, அதேபோல் ராஸ்டெர் கருவிகள் மற்றும் வடிவங்களில் எப்போது வேலைசெய்வது சிறந்த முறையாக இருக்கும் என்பதற்கான எடுத்துக்காட்டுகளும் இருக்கின்றன. இரு வடிவங்களும் ஒன்றாக பயன்படுத்தப்படும் நேரங்களும் இருக்கின்றன. ஒவ்வொரு தொழில்நுட்பத்தின் அனுகூலங்கள் மற்றும் வரையரைகள் மற்றும் அவற்றுக்கிடையிலான உறவுமுறையைப் புரிந்துகொள்ளுதல் ஆகியவை பெரும்பாலும் அந்தக் கருவிகளை செயல்திறனுடனும் பலன் அளிக்ககூடிய வகையிலும் பயன்படுத்தும் விளைவை ஏற்படுத்தும்.
# திசையன் வரைகலை

## மேலோட்டப்பார்வை

கணினி காட்சிப்படுத்தல்கள் பிக்சல்கள் என்று அழைக்கப்படும் சிறிய செவ்வக செல்களின் தொகுப்புகளால் உருவாக்கப்படுகிறது. படமும் இந்த செல்களால் உருவாக்கப்படுகிறது. எவ்வளவுக்கெவ்வளவு சிறியதாகவும் நெருக்கமாகவும் இருக்கிறதோ, அத்தனைக்குச் சிறப்பாக இருக்கும் பிம்பங்களின் தரமும், ஆனால் தரவைச் சேமிப்பதற்கு கோப்பின் அளவு பெரியதாக இருக்கவேண்டும். பிக்சல்களின் எண்ணிக்கை நிலையானதாக வைக்கப்பட்டிருந்தால், ஒவ்வொரு பிக்சலின் அளவும் அதிகரித்து உருப்பெருக்கம் செய்யப்படும்போது பிம்பம் துகள்களாகின்றன (பிக்செல்லெடெட்), ஏனெனில் கண்களின் தெளிவுத்திறன் தனிப்பட்ட பிக்சல்களைத் தனித்து எடுக்க இயலச்செய்கிறது.  
திசையன் வரைகலை கோப்புகள் பிம்பங்களாகத் தொகுக்கும் வரிகள், வடிவங்கள் மற்றும் வண்ணங்களை ஒரு கணித சூத்திரமாகச் சேமிக்கிறது. ஒரு திசையன் வரைகலை நிரல் இந்த கணித சூத்திரங்களைப் பயன்படுத்தி கொடுக்கப்பட்ட திரை தெளிவுத்திறனில் திரை பிம்பத்தைக் கட்டமைத்து இயலக்கூடிய சிறந்த தரமான பிம்பங்களை உருவாக்குகிறது. பிம்பத்தைக் காட்சிப்படுத்தும்போது சிறப்பான முடிவுகளைப் பெறுவதற்கு, பிம்பத்தை உருவாக்கும் புள்ளிகள் எந்த இடத்தில் வைக்கப்படவேண்டும் என்பதை இந்தக் கணித சூத்திரங்கள் தீர்மானிக்கின்றன. எந்தவொரு அளவுக்கும் மற்றும் விவரத்திற்கும் அளவிடப்படக்கூடிய பிம்பத்தை இந்த சூத்திரங்கள் உருவாக்க முடியுமென்பதால், காட்சிப்படுத்தலின் தெளிவுத்தன்மையால் மட்டுமே பிம்பத்தின் தரம் நிர்ணயிக்கப்படுகிறது, மேலும் பிம்பத்தை உருவாக்கும் திசையன் தரவின் கோப்பு அளவு அதுவாகவே இருக்கிறது. பிம்பத்தை ஒரு காகிதத்தில் அச்சடிப்பது, திரையில் அச்சடிப்பதைக் காட்டிலும் வழக்கமாக ஒரு தெளிவான உயர்ந்த தெளிவுத்திறனுடைய வெளியீட்டையே தரும், ஆனால் அதே திசையன் தரவு கோப்பைப் பயன்படுத்தும்.